Държавен вестник, бр. 50, 2025 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  50
бъдат основание за увеличаване или намаля­
ване на санкцията.
Издаване и обжалване на наказателни 
постановления
Чл. 58. (1) Актовете за установяване на 
нарушения по чл. 50 – 55 се съставят от оп­
равомощени от подуправителя на Българската 
народна банка, ръководещ управление „Бан­
ково“, лица, а наказателните постановления 
се издават от подуправителя на Българската 
народна банка, ръководещ управление „Бан­
ково“, или от оправомощени от него длъж­
ностни лица.
(2) Актовете за установяване на наруше­
ния по чл. 56 се съставят от оправомощени 
от председателя на Комисията за защита 
на потребителите лица, а наказателните 
постановления се издават от председателя на 
Комисията за защита на потребителите или 
от оправомощени от него длъжностни лица.
(3) Актовете за установяване на нарушения 
по ал. 1 и 2 се съставят в срок до 6 месеца 
от деня, в който нарушителят е открит, но 
не по-късно от 5 години от извършване на 
нарушението.
(4) Съставянето на актовете, издаването, 
обжалването и изпълнението на наказател­
ните постановления се извършват по реда на 
Закона за административните нарушения и 
наказания. 
Лихва при неизпълнение
Чл. 59. Лице, което в срок един месец от 
влизането в сила на наказателно постановле­
ние не плати наложената му имуществена 
санкция, дължи лихва в размер на законната 
лихва за периода от датата, следваща датата на 
изтичането на едномесечния срок, до датата 
на плащането.
ДОПЪЛНИТЕЛНИ РАЗПОРЕДБИ
§ 1. По смисъла на този закон:
1. „Външен изпълнител“ е трето лице, на 
което лице, обслужващо кредити, е възложило 
изпълнението на една или повече от дейности­
те по обслужване на вземания.
2. „Длъжности с ръководни функции“ са:
а) членовете на посочения в закон, устав 
или в друг устройствен акт управителен, упра­
вително-изпълнителен или контролен орган 
на юридическо лице;
б) прокуристите;
в) длъжностите, които според вътреш­
ната структура на институция или друго 
лице включват изпълнение на функции по 
ръководство и контрол на структурни звена, 
имащи пряко отношение към осъществяване 
на основната дейност и функциите на институ­
цията или към основния предмет на дейност 
на дружеството или лицето.
3. „Договор за кредит“ е договор, първона­
чално предоставен, изменен или заменен от 
кредитна институция, която предоставя кредит 
под формата на заем, разсрочено плащане или 
друга форма на финансиране.
4. „Договор за обслужване на вземания“ е 
писмен договор, сключен между купувач на 
кредит и лице, обслужващо кредити, относ­
но дейностите, които лицето, обслужващо 
кредити, ще извършва от името на купувача 
на кредити.
5. „Държава членка“ е държава – членка на 
Европейския съюз, или друга държава – страна 
по Споразумението за Европейското иконо­
мическо пространство.
6. „Държава членка по произход“ е:
а) по отношение на лицата, обслужващи 
кредити – държавата членка, в която се нами­
рат седалището и адресът на управление на 
лицето, обслужващо кредити, а когато съгласно 
съответното национално законодателство то 
няма седалище – държавата членка, в която 
се намира неговото централно управление;
б) по отношение на купувача на кре­
дит – държавата членка, в която е постоянният 
адрес на купувача на кредити или на неговия 
представител – когато те са физически лица, 
или държавата членка, в която са седалище­
то и адресът на управление на купувача на 
кредити или неговия представител – когато 
те са юридически лица.
7. „Корективни мерки“ са инструкции и 
указания по отношение на дейността на лице, 
обслужващо кредити.
8. „Кредитна институция“ е институция по 
смисъла на чл. 4, параграф 1, т. 1 от Регламент 
(ЕС) № 575/2013.
9. „Кредитополучател“ е физическо или 
юридическо лице, което е сключило договор 
за кредит с кредитна институция, вклю­
чително с нейния универсален или частен 
правоприемник.
10. „Кредитор“ е кредитна институция, 
която предоставя кредити, или купувач на 
кредит.
11. „Маловажен случай“ е маловажен слу­
чай по смисъла на Закона за административ­
ните нарушения и наказания.
12. „Необслужван кредит“ е договор за 
кредит, който се класифицира като необслуж­
вана експозиция в съответствие с чл. 47а от 
Регламент (ЕС) № 575/2013.
13. „Повторно нарушение“ е нарушението, 
извършено в едногодишен срок от влизането 
в сила на наказателното постановление, с 
което е наложено наказание за същото по 
вид нарушение.
14. „Потребител“ е физическо лице, което 
при договори за кредит, попадащи в при­
ложното поле на този закон, действа извън 
рамките на своята търговска, стопанска или 
професионална дейност.
15. „Приемаща държава членка“ е държава 
членка, различна от държавата членка по 
произход, в която лицето, обслужващо кре­